ดาร์จีลิ่ง

"*เคยได้ยินคำกล่าวนี้ของชาวอังกฤษไหมคะ? ที่ว่า ทุกอย่างล้วนยุติธรรมในสงครามหรือความรัก น่ะ...*"
―ดาร์จีลิ่ง

"*นี่ห่างจากชัยชนะอันงดงามมากเลยนะคะคราวนี้ / เรามาเพื่อช่วยคุณมิโฮะ นี้ไม่ใช่ชัยชนะของเรา*"
―บทสนทนาระหว่างเพโกะกับดาร์จีลิ่ง

**ดาร์จีลิ่ง** (Darjeeling) เป็นหัวหน้าทีมเซนฉะโดของ**วิทยาลัยสตรีเซนต์กลอเรียน่า**และเป็นหนึ่งในตัวละครสมทบของ**สาวปิ๊ง! ซิ่งแท๊งค์**

## ภาพรวม

ดาร์จีลิ่งเป็นนักเรียนชั้นปีที่ 3 ของวิทยาลัยสตรีเซนต์กลอเรียน่า เธอเป็นหัวหน้าทีมเซนฉะโดของโรงเรียน โดยเธอทำหน้าที่บังคับการรถถัง **เชอร์ชิล มาร์ก VII**

## รูปลักษณ์

ดาร์จีลิ่งเป็นหญิงสาวผู้มีรูปร่างสมส่วนและมีความสูงอยูในระดับมาตรฐาน เธอมีลักษณะของผู้ที่มีความสง่างาม จิตใจดี และกริยาสงบเสงี่ยมเรียบร้อย ดาร์จีลิ่งมีผมสีบลอนด์ทองไว้ทรงเฟรนซ์บราด์ (French braid, เปียแบบฝรั่งเศส) ซึ่งถูกรวบไว้ที่ด้านหลังศีรษ และดวงตาสีฟ้าอ่อน

## อุปนิสัย

เป็นที่รู้กันว่าดาร์จีลิ่งมีบุคลิกที่สุขุมและสูงส่งเปรียบได้กับขุนนางชั้นสูง และเธอยังเต็มไปด้วยคำกล่าวหรือบทกลอนต่างๆอันมาจากบุคคลที่มีชื่อเสียงและตัวตนจริง ๆ ในประวัติศาสตร์ นอกจากนี้เธอยังชื่นชอบในการดื่มชาเป็นชีวิตจิตใจอันบ่งบอกถึงชื่อของเธอที่ตั้งมาจากชื่อชาดาร์จีลิ่ง (เช่นเดียวกันกับลูกทีมคนอื่นๆในโรงเรียนก็ตั้งตามชื่อชาเช่นกัน) และในบางครั้งสิ่งที่เธอพูดออกมามันก็ซับซ้อนมากเกินจนแม้แต่ **ออเรนจ์ เพโกะ**, พลบรรจุและลูกทีมที่ใกล้ชิดที่สุดของเธอก็ไม่สามารถเข้าใจได้

ในมังงะภาคเเยก **ม็อตโต เลิฟเลิฟ ซาคุเซน เดสุ!** เธอดูเหมือนจะเป็นคนที่ชื่นชอบและคลั่งใคล้ในนิยายและสื่อต่างๆเป็นพิเศษ เนื่องจากเธอมักจะพยายามเล่นฉากที่เหมือนกับนิยายรักโรแมนติกกับเพโกะอยู่เสมอนั่นเอง นอกจากนี้เธอยังแสดงถึงความเป็นบริติชอย่างมีเจตจำนงโดยการใช้ของแปลกๆที่สามารถสื่อถึงพวกเค้าได้ เช่น **"เยลลี่ ปลาไหล"** หรือการขับรถม้าลาก และในบางครั้งเธอก็แสดงให้เห็นถึงความไร้เดียวสาเช่นกัน ตัวอย่างเช่น เธอเคยถามว่า “สลากกินแบ่งคืออะไร” หรือเธอจะกล่าวอ้างถึงสวนสนุกว่าเปรียบได้กับสรวงสรรค์ก็ว่าได้, ทั้งนี้สิ่งที่กล่าวมาข้างต้นก็เป็นเพียงอีกมุมหนึ่งของเธอเท่านั้น เพราะตัวตนจริง ๆ ของเธอคือในอนิเมะเป็นหลัก

## ภูมิหลังตัวละคร

ดาร์จีลิ่งได้ตอบรับเชิญจาก**โรงเรียนสตรีโออาไร**ในการไปเป็นคู่ฝึกซ้อมกับพวกเธอ โดยในการฝึกซ้อมครั้งนั้นพวกเธอสามารถเอาชนะโออาไรได้อย่างฉิวเฉียด(มีแค่รถถังของดาร์จีลิ่งที่เหลือรอด) หลังจากจบการฝึกซ้อมเธอได้ชื่นชมหัวหน้าทีมของโออาไร **นิชิซึมิ มิโฮะ**ว่าเป็นคู่เเข่งที่คู่ควรและได้มอบชุดน้ำชาให้เป็นของขวัญและยังบอกอีกด้วยว่าตอนที่ได้สู้กับตัวมิโฮะนั้นสนุกมากกว่าตอนสู้กับมาโฮะ นิชิซึมิผู้พี่เป็นอย่างมาก
ก่อนการแข่งเธอได้พูดว่า ”ไม่ว่ารถถังของพวกเธอจะวิ่งแบบไหน น้ำชาก็จะไม่มีทางหก” แต่เธอก็ทำมันหกจนได้ แถมยังทำถ้วยชาแตกอีกต่างหาก เพราะเธอประหลาดใจเมื่อมิโฮะสามารถเล่นงานลูกทีมของเธอได้ หลังจากนั้นเป็นต้นมาพวกเราสามารถเห็นเธอได้เสมอในทุกครั้งที่โออาไรทำการแข่งขัน โดยเธอจะมารับชมและจิบชาไปพร้อมๆกับเพโกะ เธอค่อนข้างที่จะส่งเเรงช่วยโออาไรพอสมควร และในรอบชิงชนะเลิศตัวเธอก็ได้เข้าร่วมรับชมเเละเป็นกำลังใจให้กับโออาไรเพื่อโค่น**คุโรโมริมิเนะ**ไปพร้อมๆกับทั้ง **เคย์**, **อลิสะ**, **คัทยูช่า**, และ**นอนน่า**ด้วย

## คำกล่าวสำคัญ

* “แซนวิชน่ะ, แตงกวาดองมันอร่อยกว่าขนมปังซะอีกนะ ถูกประกบไว้แบบนั้นน่ะแหละ ดีแล้ว”
* (Der film) “มีแต่ต้องเคลื่อนพลไปยิงไปเท่านั้นใช่ไหม? เราจะรุกคืบและยิง”
* (Der film) “เรียกว่า ‘ปฏิบัติการฟิชแอนด์ชิปส์และเวเนการ์’ เถอะค่ะ”
* (Der film) “เสียงสะเอื้อนอันยาวนาน ยามฤดูใบไม้ร่วงของไวโอลิน สร้างบาดแผลให้หัวใจด้วยความเบื่อหน่ายอันชวนอ่อนล้า ได้เพียงแต่ดื่มแก้วนี้ ในดินแดนเหนือ แค่ชาดำใช่ไหม?”
* (Der film) “โชคชะตานั้น ไม่แน่นอน, ใช่ว่า ฝ่ายเสียเปรียบนั้นจะแพ้เสมอไป”
* (Der film) “ความสำเร็จคือบุตรแห่งความกล้าหาญ, ดูท่าเริ่มมาจะตัดสินกันเลย”

## เกร็ดความรู้เพิ่มเติม

* ชื่อของเธอมาจากชื่อ**ชาดาร์จีลิ่ง** อันเป็นชาที่มีถิ่นฐานจากพื้นที่แห่งหนึ่งในเบงกอลตะวันตก,ประเทศอินเดีย
* ดอกไม้ที่เธอชอบคือ**กุหลาบสีน้ำเงิน**
* รถถังที่เธอชื่นชอบคือรถถังสัญชาติอังกฤษ **Centurion** และ **Challanger**
* ทรงผมของเธอนั้นเหมือนกับ **โรซาลี่ เด เฮมริคอร์ท เด กรุนนา(Rosalie de Hemricourt de Grunne)** จากซีรี่ **World Witches Series** อาจจะมีความเป็นไปได้ว่า **ชิมาดะ ฮุมิคาเนะ**ซึ่งเป็นทั้งทีมงานผู้วาด*สาวปิ๊ง ซิ่งแท๊งค์*และ*สงครามเวหากนน.ลอยฟ้า*ได้แอบแฝงความเกี่ยวข้องกันไว้
* เธอมีน้องสาว
* วันเกิดของดาร์จีลิ่ง, 17 กันยายน, ตรงกับเหตุการณ์สำคัญทางประวัติศาสตร์เมื่อปี 1944 ซึ่งเป็นวันที่เริ่มต้น**การต่อสู้ที่อาร์เนม** โดยเป็นส่วนหนึ่งใน**ยุทธการมาร์เก็ตการ์เดน**
* มังงะภาคแยก Motto Love Love Sakusen Desu! เธอชอบที่จะเลียนแบบท่าทางของคนอื่น และเธอยังมีฝืมือในการทำอาหารได้แย่เข้าขั้นวิกฤตอีกด้วย สังเกตุจากท่าทางการตอบสนองของทีมอังโกะที่ได้รับเชิญให้ไปทานอาหารที่ดาร์จีลิ่งทำ นอกจากนี้เธอยังมีโชคเรื่องการแข่งเล็กๆน้อยๆเช่น ปิงปอง,การแข่งรถ,ตกปลาและอื่นๆอีกมากมาย โดยการเอาชนะได้ทั้งอัสสัมและเพโกะในทุกอย่างที่กล่าวมา
* เธอเป็นคนที่สี่ที่ตระหนักถึงแผนการของคัทยูช่าที่ใช้เล่นงานโออาไรได้ ต่อจากมิโฮะ,มาโฮะและชิโฮะ
* เธอเป็นคนที่มีการเคลื่อนไหวของร่างการที่ดีมาก, ซึ่งปรากฎอยู่ในมังงะฉบับ der film Variante, ซึ่งต่อให้รถถังที่เธอนั่งอยู่จะพลิกจนตั้งตรง แต่เธอก็ยังคงไม่ทำน้ำชาหลุดออกจากมือเลย
* ในมังงะภาคเเยก Ribbon Warrior, ดาร์จีลิ่งเป็นหัวหน้าหน่วยเพียงคนเดียวที่สามารถทำให้**ซึรุกิ ชิซึกะ**หวั่นเกรงได้ และนอกจากนี้เธอยังดูเป็นคนที่มีความความที่ชั่วร้ายจาการริเริ่มการแข่งขันของเซนฉะโดข้างถนนที่ชื่อว่า **“Cauldron”**
* อาหารที่เธอชื่นชอบคือ ฟิชแอนด์ชิปส์
* ในตอนปัจฉิมบทตอนที่ 1 มีการเปิดเผยว่าเธอได้ไปศึกษาต่อที่มหาวิทยาลัยแห่งหนึ่งในประเทศอังกฤษ
* ทีมของเธอเป็นทีมลำดับที่สี่ที่เดินทางมาช่วยโออาไรต่อสู้กับ**ทีมตัวแทนมหาวิทยาลัย**
* ตราบเท่าที่เนื้อเรื่องยังคงดำเนินอยู่ตอนนี้ เธอเป็นหัวหน้าทีมเพียงคนเดียวที่ยังไม่เคยปราชัยต่อโออาไรเลยแม้แต่ครั้งเดียว